Document ID: 32013D0177

KOMISIJOS ĮGYVENDINIMO SPRENDIMAS
2013 m. balandžio 10 d.
kuriuo dėl pripažinimo, kad tam tikruose Ispanijos regionuose oficialiai nenustatyta bruceliozės (B. melitensis), iš dalies keičiamas Sprendimo 93/52/EEB II priedas ir kuriuo dėl paskelbimo, kad tam tikruose Ispanijos regionuose oficialiai nenustatyta bruceliozės ir tam tikruose Italijos ir Lenkijos regionuose oficialiai nenustatyta enzootinės galvijų leukozės, iš dalies keičiami Sprendimo 2003/467/EB II ir III priedai
(pranešta dokumentu Nr. C(2013) 1951)
(Tekstas svarbus EEE)
(2013/177/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 1964 m. birželio 26 d. Tarybos direktyvą 64/432/EEB dėl gyvūnų sveikatos problemų, turinčių įtakos Bendrijos vidaus prekybai galvijais ir kiaulėmis (1), ypač į jos A priedo II skyriaus 7 punktą ir D priedo I skyriaus E skirsnį,
atsižvelgdama į 1991 m. sausio 28 d. Tarybos direktyvą 91/68/EEB dėl gyvūnų sveikatos reikalavimų, reglamentuojančių Bendrijos vidaus prekybą avimis ir ožkomis (2), ypač į jos A priedo 1 skyriaus II skirsnį,
kadangi:
(1)
Direktyva 91/68/EEB nustatomi gyvūnų sveikatos reikalavimai, reglamentuojantys Sąjungos vidaus prekybą avimis ir ožkomis. Joje nustatytos sąlygos, pagal kurias gali būti pripažįstama, kad valstybėse narėse arba jų regionuose oficialiai nenustatyta bruceliozės;
(2)
1992 m. gruodžio 21 d. Komisijos sprendimo 93/52/EEB, nustatančio, kad tam tikros valstybės narės arba regionai atitinka reikalavimus dėl bruceliozės (B. melitensis) ir toms valstybėms narėms arba regionams suteikiančio oficialiai bruceliozės neapimtos valstybės narės arba regiono statusą (3), II priede išvardijami valstybių narių regionai, kuriuose pagal Direktyvą 91/68/EEB oficialiai nenustatyta bruceliozės (B. melitensis);
(3)
Ispanija Komisijai pateikė dokumentus, kuriais patvirtinama atitiktis Direktyvoje 91/68/EEB nustatytoms sąlygoms, kad būtų pripažinta, kad Autonominėje Astūrijos bendrijoje, Autonominėje Kantabrijos bendrijoje, Autonominėje Kastilijos ir Leono bendrijoje, Autonominėje Galisijos bendrijoje ir Autonominėje Baskijos bendrijoje oficialiai nenustatyta bruceliozės (B. melitensis);
(4)
įvertinus Ispanijos pateiktus dokumentus, turėtų būti pripažinta, kad Autonominėje Astūrijos bendrijoje, Autonominėje Kantabrijos bendrijoje, Autonominėje Kastilijos ir Leono bendrijoje, Autonominėje Galisijos bendrijoje ir Autonominėje Baskijos bendrijoje oficialiai nenustatyta bruceliozės (B. melitensis);
(5)
todėl Sprendimo 93/52/EEB II priede Ispanijai skirtas įrašas turėtų būti atitinkamai iš dalies pakeistas;
(6)
Direktyva 64/432/EEB taikoma Sąjungos vidaus prekybai galvijais ir kiaulėmis. Joje nustatytos sąlygos, pagal kurias gali būti paskelbta, kad valstybėje narėje arba valstybės narės regione galvijų bandose oficialiai nenustatyta tuberkuliozės, bruceliozės ir enzootinės galvijų leukozės;
(7)
2003 m. birželio 23 d. Komisijos sprendimo 2003/467/EB, nustatančio tam tikrose valstybėse narėse ar valstybių narių regionuose, kuriuose oficialiai nenustatytos tuberkuliozė, bruceliozė ir enzootinė galvijų leukozė, galvijų bandų statusą (4), prieduose išvardytos valstybės narės ir jų regionai, kuriuose oficialiai nenustatyta tuberkuliozės, bruceliozės ir enzootinės galvijų leukozės;
(8)
Ispanija Komisijai pateikė dokumentus, kuriais patvirtinama atitiktis Direktyvoje 64/432/EEB nustatytoms sąlygoms, kad būtų pripažinta, kad Autonominėje Balearų salų bendrijoje, Autonominėje Baskijos bendrijoje, Autonominėje Mursijos bendrijoje ir Autonominėje La Riochos bendrijoje oficialiai nenustatyta bruceliozės;
(9)
įvertinus Ispanijos pateiktus dokumentus, turėtų būti paskelbta, kad Autonominė Balearų salų bendrija, Autonominė Baskijos bendrija, Autonominė Mursijos bendrija ir Autonominė La Riochos bendrija yra regionai, kuriuose oficialiai nenustatyta bruceliozės;
(10)
Italija Komisijai pateikė dokumentus, kuriais patvirtinama atitiktis Direktyvoje 64/432/EEB nustatytoms sąlygoms, kad būtų pripažinta, kad Benevento provincijoje enzootinės galvijų leukozės oficialiai nenustatyta;
(11)
įvertinus Italijos pateiktus dokumentus, turėtų būti paskelbta, kad Benevento provincijoje enzootinės galvijų leukozės oficialiai nenustatyta;
(12)
Lenkija Komisijai pateikė dokumentus, kuriais patvirtinama atitiktis Direktyvoje 64/432/EEB nustatytoms sąlygoms, kad būtų pripažinta, kad dvidešimt keturiuose administraciniuose regionuose (apskrityse), priklausančiuose Pomorijės ir Didžiosios Lenkijos aukštesniesiems administraciniams vienetams (vaivadijoms), enzootinės galvijų leukozės oficialiai nenustatyta;
(13)
įvertinus Lenkijos pateiktus dokumentus, turėtų būti paskelbta, kad aptariamuose Lenkijos regionuose enzootinės galvijų leukozės oficialiai nenustatyta;
(14)
todėl Sprendimo 2003/467/EB I ir II priedus reikėtų atitinkamai iš dalies pakeisti;
(15)
šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 93/52/EEB II priedas iš dalies keičiamas pagal šio sprendimo I priedą.
2 straipsnis
Sprendimo 2003/467/EB II ir III priedai iš dalies keičiami pagal šio sprendimo II priedą.
3 straipsnis
Šis sprendimas skirtas valstybėms narėms.
Priimta Briuselyje 2013 m. balandžio 10 d.

Labels: 18
6